РЕПУБЛИКА СРПСКА

ОПШТИНА УГЉЕВИК

Одјељење за просторно уређење,

стамбено-комуналне послове и

 друштвене дјелатности

Број: 02/3-92-32/25

Датум, 10.10.2025. године

На основу члана 39. и члана 88. Закона о заштити животне средине („Службени гласник Републике Српске“, број 71/12, 79/15 и 70/20) и члана 3. Правилника о постројењима која могу бити изграђена и пуштена у рад само уколико имају еколошку дозволу („Службени гласник Републике Српске“, број 124/12) Одјељење за просторно уређење, стамбено-комуналне послове и друштвене дјелатности Општине Угљевик обавјештава заинтересовану јавност

О ПОДНОШЕЊУ ЗАХТЈЕВА „VMR ENERGY“ Д.О.О. РОГАТИЦА ЗА ИЗДАВАЊЕ ЕКОЛОШКЕ ДОЗВОЛЕ ЗА ИЗГРАДЊУ ФОТОНАПОНСКЕ ЕЛЕКТРАНЕ „СИМИЋ 1“ У ЗАБРЂУ

 Инвеститор „VMR ENERGY“ Д.О.О. Рогатица поднио је захтјев за издавање еколошке дозволе са документацијом за објекат у изградњи – фотонапонска електрана „Симић 1“ инсталисане снаге 149,76 kW у Забрђу на парцели означеној као к.ч. број 3801/2 уписана у Лист непокретности број 961. К.О. Забрђе.

 Одјељење за просторно уређење, стамбено-комуналне послове и друштвене дјелатности Општине Угљевик ставља на јавни увид приложену документацију.

 Заинтересована јавност може извршити бесплатан увид у захтјев за еколошку дозволу и приложену документацију у канцеларији бр. 9 Општине Угљевик у року од 30 дана од дана објављивања овог обавјештења.

У наведеном року заинтересована јавност може поднијети Овом Одјељењу мишљење и примједбе о захтјеву и приложеној документацији у писаној форми.

 В.Д. НАЧЕЛНИК ОДЈЕЉЕЊА:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Славица Беновић,дипл.правник